b'\n_START_ARTICLE_\nIzbrisana (Mazzini)\n_START_SECTION_\nVsebina\n_START_PARAGRAPH_\nIzbrisana je zgodba, ki je postavljena v leto 1992 in govori o samski mami Zali Jovanovi\xc4\x87, ki \xc5\xbeivi v Ljubljani in je vzgojiteljica pred\xc5\xa1olskih otrok. \xc5\xa0e kot otrok so se s star\xc5\xa1i iz Srbije preselili v Slovenijo, kjer so si uredili obi\xc4\x8dajno \xc5\xbeivljenje. Je v zadnjem mesecu nose\xc4\x8dnosti in ob prihodu v bolni\xc5\xa1nico ugotovi, da ni zabele\xc5\xbeena v sistemu, vendar se s tem takrat ne ukvarja, ker je prepri\xc4\x8dana, da gre za napako v ra\xc4\x8dunalniku. Po porodu le ugotovi, da nje, niti njenega novorojenega sina ni zabele\xc5\xbeeno v sistemu. Direktorica bolni\xc5\xa1nice je za tistih nekaj dni bivanja zahtevala povra\xc4\x8dilo stro\xc5\xa1kov namestitve. Da bi Zala uredila stvari z dokumenti in denarjem, mora iz bolni\xc5\xa1nice, svojega sina pa mora pustiti v bolni\xc5\xa1nici. Stvari se zapletejo, ko prispe na upravno enoto, da bi preverili njene dokumente, vendar ji le te vzamejo in preluknjajo. Tako Zala postane izbrisana, kot da ne obstaja. Vso osuplo jo ogovori fant z imenom Nikola, ki ji sporo\xc4\x8di, da se je z njim zgodilo enako in ji razlo\xc5\xbei, kaj pomeni biti izbrisan. Izbrisani so postali vsi tisti ljudje, ki so prihajali iz dr\xc5\xbeav Srbije, Bosne in Hercegovine, Hrva\xc5\xa1ke in drugih dr\xc5\xbeav in bi ob osamosvojitvi Slovenije morali podati pro\xc5\xa1njo za dr\xc5\xbeavljanstvo, vendar jih o tem ni nih\xc4\x8de obvestil, tako so vi\xc5\xa1ji dr\xc5\xbeavni organi zahtevali, da se izbri\xc5\xa1ejo vsi tisti ljudje, ki niso podali pro\xc5\xa1nje. Poleg vseh zapletov \xc5\xa1e ugotovi, da \xc5\xbeeli direktorica bolni\xc5\xa1nice njenega sina dati v posvojitev, s \xc4\x8dimer se Zala nikakor ne strinja, vendar brez vseh dokumentov bi svojega sina zelo te\xc5\xbeko dobila nazaj. V obupu pokli\xc4\x8de sinovega o\xc4\x8deta Marka, ki sicer prihaja iz Amerike in je bil v Sloveniji po slu\xc5\xbebeni dol\xc5\xbenosti. S pomo\xc4\x8djo Marka Zala le pridobi dr\xc5\xbeavljanstvo Republike Slovenije in posledi\xc4\x8dno je lahko zopet dr\xc5\xbeala v objemu svojega nekaj tednov starega sina.\n_START_SECTION_\nZbirka\n_START_PARAGRAPH_\nLiterarna zbirka Goga.\n_START_SECTION_\nNominacije\n_START_PARAGRAPH_\nRoman je bil uvr\xc5\xa1\xc4\x8den med deset finalistov za nagrado  Kresnik.'